Apostola persona administracio de Johano Mario Vianney

La Apostola persona administracio de Sankta Johano Mario Vianney (portugale: Administração Apostólica Pessoal S. João Maria Vianney) estas romkatolika societo por ŝatantoj de la Trenta meso, kun sidejo en Campos dos Goytacazes, Brazilo.

Instiganto fonda estis la iama episkopo Antônio de Castro Mayer. Post sia episkopa retiriĝo en 1981, li ekorganizis organizaĵon de tradiciemaj katolikoj sub la nomo União Sacerdotal São João Maria Vianney (SSJV) ; kion la episkopa postanto Carlos Alberto Etchandy Gimeno Navarro ne ŝatis. Sed eĉ la forpason de Castro Mayer postvivis ĉi organizo danke al kunlaboro kun la Sacerdota Fratio de Sankta Pio la 10-a: ties episkopoj Bernard Tissier de Mallerais, Alfonso de Galarreta kaj Richard Williamson konsekris en julio 1991 episkopo la klerikon Licínio Rangel. 

Rangel siavice de 2000 ade intertraktis kun la Sankta Seĝo pri ebloj de laŭleĝa reveno de SSJV en la sinon de la Eklezio. Kaj vere, en la 18-a de januaro 2002 eblis kanonjura starigo de apostola persona administracio sur la teritorio de la episkopujo de Campos. Fine de 2001 Rangel fariĝis titulara episkopo de Zarna (iama romia provinco Africa Proconsularis). Pro malsaniĝo li ricevis en junio 2002 kiel adjutoron Fernando Arêas Rifan (ordinado en aŭgusto 2002 fare de kardinalo Darío Castrillón Hoyos). Tuj post la morto de Rangel iĝis Arêas Rifan la posteula ĉefadministranto. 

En 2014 ĉi tiun societon membris 34 pastroj, 37 monaĥinoj kaj ne tute 33 miloj da fideluloj; oni aktivis en 124 paroĥoj. Kelkaj taksas tian repaciĝon inter la klubaj aktivuloj kaj Romo kiel imitotan modelon por la Sacerdota Fratio de Sankta Pio la 10-a mem, ĉar uzante liturgiajn librojn de 1962 (do de malpost la Dua Vatikana koncilio) ili tamen agnoskas la validon de modernismaj formoj. 

 Administranoj 
 Licínio Rangel OVS (18-a de januaro 2002 - 16-a de decembro 2002)
 Fernando Arêas Rifan, ekde la 16-a de decembro 2002
Eksteraj ligiloj 
 hejmpaĝo  
 vatikanŝtata fonda dokumento Animarum bonum 
 la societo ene de la katolika hierarkio 
Notoj

Kategorio:Katolikaj organizaĵoj
Kategorio:Rio-de-Ĵanejrio
kategorio:Organizaĵoj fonditaj en 2002
Kategorio:Sacerdota Fratio de Sankta Pio la 10-a